J e l e n t é s
Mindszentkálla Község Önkormányzata Képviselő-testületének
2026. szeptember 23-án tartandó nyilvános ülésére

Tárgy:           Jelentés a lejárt határidejű képviselő-testületi határozatok végrehajtásáról.

Előterjesztő: Csombó Zoltán polgármester

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

74/2026. (VI. 22.) HATÁROZATA

A Tapolca Környéki Önkormányzati Társulás Társulási Megállapodása módosításának elfogadásáról

Mindszentkálla Község Önkormányzata Képviselő-testülete a Tapolca Környéki Önkormányzati Társulás Társulási Megállapodásának módosítását elfogadja. 

Felkéri a Polgármestert, hogy a határozat kivonatot a Lesenceistvándi Közös Önkormányzati Hivatal részére küldje meg. 

Felelős: Csombó Zoltán, polgármester
Határidő: 2026. július 15. 

A határozat megküldésre került.

MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

75/2026. (VI. 22.) HATÁROZATA

A Tapolca Környéki Önkormányzati Társulás irodaépületének hasznosításáról 

Mindszentkálla Község Önkormányzata Képviselő-testülete megtárgyalta „A Tapolca Környéki Önkormányzati Társulás irodaépületének (8300 Tapolca, Nyárfa utca 3.) hasznosítása” című előterjesztést és az alábbi határozatot hozta:

Mindszentkálla Község Önkormányzata Képviselő-testülete a Tapolca Környéki Önkormányzati Társulás irodaépülete vonatkozásában úgy dönt, hogy egyetért, és támogatja a Társulási Tanács 14/2026. (V.28.) számú Társulási Tanács határozatában foglaltakat, azaz a 8300 Tapolca, Nyárfa utca 3., 1538/15 hrsz-ú ingatlan értékesítésére vonatkozóan a pályázat kiírását.

A Képviselő-testület felhatalmazza a polgármestert, hogy a Társulási Tanács ülésén az ingatlan értékesítését támogassa.

Felelős: Csombó Zoltán, polgármester
Határidő: a Társulási Tanács ülése szerint 

Társulási Tanács ülés döntése szerint az értékesítésre a pályázati kiírás megtörtént.


MINDSZENTKÁLLA KÖZSÉG ÖNKORMÁNYZATA
 KÉPVISELŐ-TESTÜLETÉNEK

82/2026. (VII. 29.) HATÁROZATA

Intézményvezető kinevezéséről

„Mindszentkálla Község Önkormányzata Képviselő-testülete a Káli-medence Idősek Otthona Mindszentkálla intézmény intézményvezetői munkaköre betöltésére kiírt pályázati eljárást eredményesnek nyilvánítja, és elhatározza, hogy Léberné Kis-Tóth Diána Barbarát 2026. augusztus 1-jétől - a Káli-medence Idősek Otthona Mindszentkálla intézményben jelenleg fennálló határozatlan idejű szociális és mentálhigiénés munkatárs munkaköre mellé - 5 év határozott időre 2031. július 31-éig megbízza az intézményvezetői feladatok ellátásával.”

Az intézményvezető kinevezése megtörtént.


A Polgármester átruházott hatáskörben egy kérelmező esetében 40.000 Ft összegben állapított meg temetési támogatást.
-Iskolakezdési támogatási kérelmek benyújtása folyamatban van.

Határozati javaslat:

MINDSZENTKÁLLA KÖZSÉG ÖNKORMÁNYZATA 
KÉPVISELŐ-TESTÜLETÉNEK
/2026. (…...) HATÁROZATA

Jelentés elfogadásáról

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2026. szeptember 18.  
                          
                                                                                                     Csombó Zoltán		                                                                                  
                 polgármester

